CELEX: 51998AP0182
Language: fi
Date: 1998-05-13 00:00:00
Title: Resolution embodying Parliament's opinion on the appointment of the President of the European Central Bank (7993/98 - C4-0260/98)

Avis juridique important

|

51998AP0182

Virallinen lehti nro C 167 , 01/06/1998 s. 0086

A4-0182/98Päätöslauselma, johon sisältyy Euroopan parlamentin lausunto Euroopan keskuspankin puheenjohtajan nimittämisestä (7993/98 - C4-0260/98)Euroopan parlamentti, joka- ottaa huomioon 2. toukokuuta 1998 päivätyn neuvoston suosituksen (7993/98 - C4-0260/98),- ottaa huomioon EY:n perustamissopimuksen 109 a artiklan,- ottaa huomioon EKPJ:n ja EKP:n perussäännöstä tehdyn pöytäkirjan 50 artiklan,- ottaa huomioon työjärjestyksensä 36 artiklan,- ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen (A4-0182/98),A. ottaa huomioon, että talous- ja raha-asioita sekä teollisuuspolitiikkaa käsittelevä valiokunta kuuli 7. toukokuuta 1998 pitämässään kokouksessa tri W. F. Duisenbergiä, neuvoston kahdeksan vuoden pituiseksi toimikaudeksi nimittämää ehdokasta Euroopan keskuspankin puheenjohtajaksi, ja että valiokunta käsitteli 11. toukokuuta 1998 pitämässään kokouksessa ehdokkaan pätevyyttä EY:n perustamissopimuksen 109 a artiklassa vahvistettujen perusteiden valossa,B. ottaa huomioon, että ehdokas on antanut suullisen lausunnon ja toimittanut sen parlamentin tarkasteltavaksi,C. katsoo, että EKP:n puheenjohtajan olisi otettava huomioon jatkuvuus pankin johtokunnassa ja sen vuoksi vältettävä tilanne, jossa sekä puheenjohtaja että varapuheenjohtaja vaihtuvat ennenaikaisesti tai yhtäaikaisesti,D. katsoo, että EKP:n on oltava poliittisesti riippumaton perustamisestaan lähtien, mutta katsoo myös, että EKP:n johtokunnan ehdokkaiden nimittäminen on poliittista toimintaa,E. katsoo, että 2. ja 3. toukokuuta 1998 käytetty nimitysmenettely on osoittautunut erittäin epätyydyttäväksi erityisesti yksimielisyysvaatimuksen johdosta,F. katsoo, että näitä menettelyjä on tulevaisuudessa parannettava, jotta kansalaisten luottamusta voidaan vahvistaa;1. Vahvistaa tri W. F. Duisenbergin nimittämisen sopivaksi ehdokkaaksi Euroopan keskuspankin puheenjohtajaksi kahdeksan vuoden pituiseksi toimikaudeksi;2. Kehottaa puhemiestään välittämään tämän lausunnon neuvoston puheenjohtajalle välitettäväksi edelleen jäsenvaltioiden hallituksille.